สงครามนางงาม
สงครามนางงามออกอากาศให้ชมทุกคืนวันศุกร์-เสาร์ เวลา 22:15 - 23:15 น. (วันศุกร์ที่ 3 ตุลาคม พ.ศ. 2557 ถึง วันศุกร์ที่ 16 มกราคม พ.ศ. 2558) และเวลา 22:20 - 23:20 น. (วันเสาร์ที่ 17 มกราคม พ.ศ. 2558 ถึง วันศุกร์ที่ 20 กุมภาพันธ์ พ.ศ. 2558 ทางช่องวัน รวมทั้งสิ้น 37 ตอน และยังมีการออกอากาศตอนพิเศษทั้งหมด 4 ตอน ได้แก่ สงครามนางงามสเปเชียล ในวันที่ 2 และวันที่ 3 มกราคม พ.ศ. 2558 และ กว่าจะมาเป็นสงครามนางงาม ในวันที่ 14 และวันที่ 20 กุมภาพันธ์ พ.ศ. 2558 และได้มีการวางแผนกับทีมเขียนบทละครในการจัดสร้างละคร สงครามนางงาม ซีซั่น 2 อีกด้วย
คุ้มนางครวญ
ออกอากาศทางสถานีวิทยุโทรทัศน์กองทัพบกช่อง 5 เวลา 20.25 - 21.40 น. เริ่มตอนแรกวันที่ 14 มกราคม พ.ศ. 2557-31 มีนาคม พ.ศ. 2557 และยังเป็นละครโทรทัศน์เรื่องแรกของ เอ็กแซ็กท์ และ ซีเนริโอ ที่ออกอากาศในระบบภาพความละเอียดสูงทางช่อง ททบ. 5 HD และ ล่าสุดออกอากาศรีรันทางช่องวัน ทุก วันจันทร์-วันศุกร์ เวลา 15.05-16.40 น.เริ่มตอนแรกวันที่ 5 พฤษภาคม พ.ศ. 2560-6 มิถุนายน พ.ศ. 2560